জ্যাক নিউম্যান (নিউজিল্যান্ডীয় ক্রিকেটার)
স্যার জ্যাক নিউম্যান, সিবিই (ইংরেজি: Jack Newman; জন্ম: ৩ জুলাই, ১৯০২ - মৃত্যু: ২৩ সেপ্টেম্বর, ১৯৯৬) নেলসনের কাছাকাছি ব্রাইটওয়াটার এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ও ব্যবসায় নির্বাহী ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে নিউজিল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটনের প্রতিনিধিত্ব করেছেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন জ্যাক নিউম্যান।